
Z A P I S N I K
7. sjednice Vijeća Mjesnog odbora Gornja Dubrava,
održane 13. prosinca 2021.
u prostoru objekta mjesne samouprave Dravska 4,
s početkom u 19 sati



NAZOČNI ČLANOVI VIJEĆA: Ivica Škalfa, Davor Mačukat, Slavko Klarić, Gabrijela Divković, Siniša Senad Musić, Ivana Jerbić


NENAZOČNI ČLANOVI VIJEĆA: Minea Tatić



Predsjedava Ivica Škalfa, predsjednik Vijeća.

Zapisnik vodi: Ivica Škalfa

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 6. sjednice Vijeća, održane 25. studenog  2021. bez izmjena. 


Na prijedlog članova Vijeća, jednoglasno se utvrđuje dopuna dnevnoga reda:
1. Zahtjev za postavljanje horizontalnog uspornika u Šašinovečkoj ulici – donošenje zaključka

	Na prijedlog predsjednika Vijeće jednoglasno usvaja 


D N E V N I   R E D

1. Zahtjev za povremeno korištenje prostora mjesne samouprave, Dravska 4 
            za potrebe vokalno-plesne skupine Radost– donošenje zaključka
2. Potreba za domarom u objektu mjesne samouprave, Dravska 4 – donošenje zaključka
3. Prijedlog za postavljanje zaštitnih stupića u Ljubijskoj ulici od DV Radost do 
            Ulice Rudolfa Kolaka – zapadna strana – donošenje zaključka
4. Prijedlog za uklanjanje/nadopunu spremnika za papir/plastiku – donošenje zaključka
5. Revizija čišćenja i održavanja ulica na području Mjesnog odbora Gornja Dubrava – donošenje zaključka
6. Revizija plana održavanja javnih zelenih površina na području Mjesnog odbora 
            Gornja Dubrava – donošenje zaključka
7. Zahtjev za postavljanje horizontalnog uspornika u Šašinovečkoj ulici – donošenje zaključka
8. Pitanja, prijedlozi i obavijesti.
         

Ad 1. Zahtjev za povremeno korištenje prostora mjesne samouprave, Dravska 4 
za potrebe vokalno-plesne skupine Radost

	Članovi Vijeća primili su pisani materijal uz poziv. 

	U raspravi sudjeluju: Ivica Škalfa, Davor Mačukat, Slavko Klarić, 

	Vijeće jednoglasno donosi


Z A K LJ U Č A K
o davanju na povremeno korištenje prostora mjesne samouprave

I. Vijeće Mjesnog odbora  Gornja Dubrava odobrava povremeno korištenje prostora u objektu mjesne samouprave Gornja Dubrava, Dravska 4, vokalno-plesnoj skupini Radost.

II. Prostor će se koristiti svaki utorak i četvrtak u mjesecu od 18,00 do 21,00 sat.


Ad 2. Potreba za domarom u objektu mjesne samouprave, Dravska 4

Članovi Vijeća primili su pisani materijal uz poziv. 

	U raspravi sudjeluju: Ivica Škalfa, Davor Mačukat , Slavko Klarić i Siniša Senad Musić

	Vijeće jednoglasno  donosi

Z A K LJ U Č A K
o potrebi za domarom u objektu mjesne samouprave, Dravska 4

I. Razmotrena je potreba za domarom u objektu mjesne samouprave, Dravska 4.

II. Vijeće Zbog velikog broja korisnika prostora u različitim dnevnim terminima, smatra se da isti ne bi dobro funkcionirali bez domara koji obavlja neophodne poslove nadzora nad stanjem i korištenjem prostora.

III. Za domara u objektu mjesne samouprave, Dravska 4, imenuje se dosadašnja domarka Terezija Roth.



Ad 3. Prijedlog za postavljanje zaštitnih stupića u Ljubijskoj ulici od DV Radost do 
Ulice Rudolfa Kolaka – zapadna strana

Predsjednik usmeno informira nazočne o predmetu rasprave i odlučivanja.
	U raspravi sudjeluju: Ivica Škalfa, Ivana Jerbić, Davor Mačukat, Slavko Klarić i Gabrijela Divković

	Vijeće jednoglasno donosi 


Z A K LJ U Č A K
o prijedlogu za postavljanje zaštitnih stupića u Ljubijskoj ulici od DV Radost do
Ulice Rudolfa Kolaka – zapadna strana

I. Razmotrena je potreba za postavljanje zaštitnih stupića u Ljubijskoj ulici od DV Radost do Ulice Rudolfa Kolaka – zapadna strana zbog učestalog nepropisnog parkiranja.

II. Vijeće traži da se hitno postave stupići na navedenoj lokaciji.


Ad 4 . Prijedlog za uklanjanje/nadopunu spremnika za papir/plastiku

Članovi Vijeća primili su pisani materijal uz poziv. 

	U raspravi sudjeluju: Ivica Škalfa, Gabrijela Divković, Slavko Klarić 

	Vijeće jednoglasno donosi 


Z A K LJ U Č A K
o prijedlogu za uklanjanje/nadopunu spremnika za papir/plastiku

I. Razmotren je prijedlog za uklanjanje/nadopunu spremnika za papir/plastiku na zelenim otocima na području Mjesnog odbora Gornja Dubrava.

II. Trenutne lokacije i njihova opremljenost zadovoljavaju potrebe Mjesnog odbora.


Ad 5 . Revizija čišćenja i održavanja ulica na području Mjesnog odbora 
Gornja Dubrava


Predsjednik usmeno informira nazočne o predmetu rasprave i odlučivanja.

	U raspravi sudjeluju: Ivica Škalfa, Minea Tatić, Slavko Klarić, Davor Mačukat, Ivana Jerbić i Siniša Senad Musić

	Vijeće jednoglasno donosi 






Z A K LJ U Č A K 
o prijedlogu revizije čišćenja i održavanja ulica na području Mjesnog odbora
Gornja Dubrava

I. Traži se od Zagrebačkog holdinga – Podružnice čistoća da se očituju u što kraćem roku o točnim lokacijama i dinamici čišćenja i održavanja javnih površina na području Mjesnog odbora Gornja Dubrava.

2. Traži se od Gradske četvrti Gornja Dubrava da na slijedećoj sjednici stavi na dnevni red raspravu o čišćenju i održavanje javnih površina na području Gradske četvrti te da sukladno potrebama izvrši reviziju postojećeg Programa rada, čišćenja i pranja!

Ad 6.	Revizija plana održavanja javnih zelenih površina na području Mjesnog odbora 
Gornja Dubrava

Predsjednik usmeno informira nazočne o predmetu rasprave i odlučivanja.

	U raspravi sudjeluju: Ivica Škalfa, Slavko Klarić, Davor Mačukat, Ivana Jerbić i Siniša Senad Musić

	Vijeće jednoglasno donosi 


Z A K LJ U Č A K 
o prijedlogu revizije plana održavanja javnih zelenih površina na području Mjesnog odbora Gornja Dubrava


Traži se od Zagrebačkog holdinga, Podružnice Zrinjevac da se očituje u što kraćem roku o točnim lokacijama, površinom  i dinamikom održavanja javnih zelenih površina na području Mjesnog odbora Gornja Dubrava


Ad 7.	Postavljanje horizontalnog uspornika u Šašinovečkoj ulici

Predsjednik usmeno informira nazočne o predmetu rasprave i odlučivanja.

	U raspravi sudjeluju: Ivica Škalfa, Slavko Klarić, Davor Mačukat, Ivana Jerbić i Siniša Senad Musić

	Vijeće jednoglasno donosi 


Z A K LJ U Č A K 
o prijedlogu za postavljanje horizontalnog uspornika u Šašinovečkoj ulici


Traži se od Mjesne samouprave da po hitnom postupku zatraži postavljanje horizontalnog uspornika prometa na dijelu Šašinovečke ulici, sukladno procjeni struke, kako bi se prevenirali nesretni događaji. Zadnji eksces – prometna nezgoda je na svu sreću završila bez teških tjelesnih ozljeda. Prijedlog za postavljanje uspornika do sada je podnošen dva puta i odbijen je iz nepoznatog razloga ! 


	Ad 8. Pitanja, prijedlozi i obavijesti


	Pitanja i prijedlozi članova Vijeća:

Nije bilo rasprave

Dovršeno u 21,40 sati.

KLASA: 026-02/21-02/2259
URBROJ: 251-06-11-506-21-2
U Zagrebu, 13. prosinca 2021.
Zapisnik sastavio							        Predsjednik
Ivica Škalfa 				                                              Vijeća Mjesnog odbora

